Dantenų paburkimas, kraujavimas valant dantis- pirmi periodontito požymiai. Periodontitas, dar kitaip visuomenėje dažniau vadinamas parodontoze, yra burnos liga, kuri pažeidžia ne tik dantenas, bet ir dantį supantį kaulą, kitus atraminius audinius. Paprastai pakitimai burnoje prasideda pamažu ir pirmiausiai žmogus suserga gingvitu. Tai yra bakterinė infekcija, kuri pakenkia paviršiniams audiniams – dantenoms. Jeigu gingvitas nėra gydomas, jis paūmėja ir pereina į periodontitą.